เดินหน้าต่อไป จัดการกับอารมณ์ของตัวเอง พักสักครู่
แม้ว่าคุณจะทำผิดพลาดครั้งใหญ่แค่ไหน จำไว้ว่าไม่มีอะไรอยู่กับเราไปตลอด คุณอาจจะรู้สึกแย่ในตอนนี้ แต่ความรู้สึกนี้จะไม่อยู่กับคุณไปตลอดกาล พยายามเตือนตัวเองบ่อยๆ ว่าสิ่งที่คุณรู้สึกอยู่นี้เป็นแค่สิ่งที่เกิดขึ้นชั่วคราว และคุณก็ควรเริ่มเดินหน้าต่อไป เกือบทุกคนเคยทำเรื่องใหญ่ๆ พลาด ที่จริงแล้วใครที่คุณรู้จักบางคนเขาอาจจะทำพลาดยิ่งกว่าคุณก็ได้ และนี่อาจจะทำให้คุณได้ปรับมุมมองต่อปัญหาของคุณ แม้ว่าประสบการณ์ของเขาอาจจะต่างไปจากคุณ แต่คุณก็จะได้พูด ระบาย และเอาสิ่งที่ค้างคาใจออกไปให้หมด ถ้าคุณไม่มีเพื่อนและครอบครัวรับฟังคุณ หรือคุณไม่ค่อยชอบใจปฏิกิริยาของพวกเขาที่มีต่อปัญหาของคุณ ให้ลองคุยกับที่ปรึกษาหรือนักบำบัด ในบางสถานการณ์ ความผิดพลาดของคุณอาจมีผลกระทบต่อคนอื่น เพราะฉะนั้นคุณอาจจะต้องขอโทษและคุณควรขอโทษทันที คิดดูว่าความผิดพลาดของคุณมันทำให้คนอื่นเจ็บปวดหรือเปล่า ถ้าใช่ ให้เตรียมขอโทษคนๆ นั้น ลองพูดว่า “ฉันขอโทษในสิ่งที่ฉันทำลงไป ฉันรู้ว่าสิ่งที่ฉันทำมันก็มีผลกระทบกับเธอเหมือนกัน แล้วฉันก็รู้สึกแย่มากจริงๆ เธอจะยกโทษให้ฉันได้ไหม” การไม่พอใจตัวเองไม่ได้ทำให้การเดินหน้าต่อไปเป็นเรื่องง่ายเลย เพราะฉะนั้นคุณต้องให้อภัยตัวเองในสิ่งที่เกิดขึ้น คุณอาจจะคิดว่าการให้อภัยตัวเองเป็นเรื่องยาก แต่มันจะง่ายขึ้นเมื่อเวลาผ่านไป  ลองเขียนจดหมายหาตัวเองที่แสดงถึงความเข้าอกเข้าใจในสิ่งที่เกิดขึ้น สมมุติว่าคุณกำลังเขียนจดหมายให้ตัวเองในฐานะเพื่อนและแสดงความเห็นอกเห็นใจตัวเองลงไปในจดหมาย พูดซ้ำๆ ว่า “ฉันให้อภัยตัวเอง” ในระหว่างที่คุณกำลังจะผ่านพ้นวันนี้ไป ยิ่งคุณพูดกับตัวเองมากเท่าไหร่ คุณอาจจะเชื่อมันได้ง่ายขึ้นเท่านั้น คุณอาจจะทำพลาดในทางเลือก ก แต่จำไว้ว่าคุณยังมีทางเลือกอื่นๆ อีกมากมาย และตอนนี้ก็เป็นโอกาสที่คุณจะได้สำรวจทางเลือกอื่นๆ และกระบวนการสำรวจก็อาจจะน่าตื่นเต้น เขียนรายการโอกาสใหม่ๆ และแนวทางปฏิบัติ ปล่อยให้ตัวเองได้ฝันว่ารายการต่างๆ ที่คุณเขียนลงไปนั้นจะให้ผลตอบแทนที่คุ้มค่าได้อย่างไร การวางแผนการในอนาคตเป็นวิธีเดินหน้าต่อไปที่สร้างสรรค์ และอาจช่วยให้คุณรู้สึกว่าตัวเองสามารถควบคุมสถานการณ์ได้มากยิ่งขึ้น จริงๆ แล้วการปล่อยให้ตัวเองแสดงความโกรธด้วยการกรีดร้อง ชกต่อยสิ่งของ หรือแสดงกิริยาก้าวร้าวอื่นๆ จะทำให้คุณยิ่งรู้สึกโกรธมากขึ้นไปอีก ให้พยายามสงบสติอารมณ์และแสดงความโกรธด้วยวิธีที่ไม่รุนแรงแทน ลองระบายความโกรธลงในไดอารี่หรือโทรศัพท์หาเพื่อน อธิบายว่าเกิดอะไรขึ้นและมันทำให้คุณรู้สึกอย่างไร การร้องไห้เป็นกระบวนการธรรมชาติที่ช่วยขับฮอร์โมนความเครียดและสารพิษออกจากร่างกาย หลังจากปล่อยให้น้ำตามันไหลออกมา คุณอาจจะรู้สึกว่าตัวเองมองเห็นสถานการณ์ได้กระจ่างขึ้น จำไว้ว่าการร้องไห้ไม่ใช่สัญลักษณ์ของความอ่อนแอ แต่เป็นกระบวนการทางจิตและชีวเคมีที่ปกติของมนุษย์ บ่อยครั้งที่ความผิดพลาดเป็นเรื่องน่าอาย และวิธีที่จะรับมือกับความอับอายที่ดีที่สุดวิธีหนึ่งก็คือการหัวเราะให้กับมัน พยายามคิดถึงแง่มุมตลกๆ เกี่ยวกับสิ่งที่เกิดขึ้นและปล่อยให้ตัวเองหัวเราะไปกับมัน เช่น ถ้าคุณนำเสนองานแล้วพังไม่เป็นท่า พยายามหัวเราะตัวเองว่ามันจะประหลาดแค่ไหนถ้าคุณตัดสินใจไม่ได้ว่าจะยืนขึ้นหรือนั่งลงดี การเขียนรายการเป็นเครื่องมือทรงพลังที่เอาชนะความวิตกกังวลได้ ถ้าคุณรู้สึกกังวลกับสิ่งที่เกิดขึ้น ให้เขียนทุกอย่างที่คุณคิดว่าผิดพลาดลงไป รายการนี้อาจช่วยให้คุณประมวลความรู้สึกของตัวเองที่มีต่อความผิดพลาดและหาวิธีแก้ปัญหาได้ต่อไป เช่น ถ้าคุณคิดว่าคุณทำคะแนนสอบได้ไม่ดี การเขียนรายการคำถามที่คุณตอบไม่ได้อาจช่วยให้คุณสามารถสร้างกลยุทธ์การเรียนใหม่ได้ในการสอบครั้งถัดไป นอกจากนี้คุณอาจจะยังสามารถระบุสิ่งที่คุณสามารถทำได้เพื่อลดผลกระทบจากคะแนนสอบที่มีต่อเกรดของคุณ เช่น อาจจะถามอาจารย์เรื่องหน่วยกิตเพิ่มเติม แม้ว่าการรู้ตัวว่าเราทำผิดเพื่อที่จะได้เรียนรู้จากมันจะเป็นเรื่องสำคัญ แต่อย่ามัวเกลียดตัวเอง การจัดการกับอารมณ์ของตัวเองนั้นรวมไปถึงการที่คุณตระหนักได้ว่าคุณเองก็เป็นแค่มนุษย์คนหนึ่ง ไม่ว่าความผิดพลาดนั้นมันจะเลวร้ายแค่ไหน คุณก็ต้องยอมรับให้ได้ว่าคุณทำผิดพลาด และคนเราต่างก็ทำผิดพลาดเป็นครั้งคราวกันทุกคนอยู่แล้ว  หลายคนคิดว่า การพูดให้กำลังใจตัวเองซ้ำๆ เป็นวิธีที่ช่วยให้เราสามารถหยุดพูดถึงตัวเองในแง่ลบหรือแสดงความเกลียดชังตัวเองได้ เช่น พยายามพูดกับตัวเองซ้ำๆ ว่า “ฉันก็เป็นแค่มนุษย์คนหนึ่ง ฉันทำดีที่สุดแล้ว และนั่นคือทั้งหมดที่ฉันจะทำได้” หลังจากที่รู้ว่าตัวเองทำเรื่องสำคัญพลาด อย่าเพิ่งด่วนทำอะไร เพราะอารมณ์ของคุณอาจกำลังพลุ่งพล่าน จิตใจของคุณอาจกำลังว้าวุ่น แม้กระทั่งหัวใจของคุณก็อาจกำลังเต้นตุบตับ หักห้ามใจไม่ให้ตัดสินใจเรื่องใหญ่ๆ หรือทำในสิ่งที่คุณอาจจะเสียใจในภายหลัง คุณอาจจะรู้สึกว่าตัวเองต้องเริ่มทำอะไรสักอย่างทันทีเพื่อควบคุมความเสียหาย แต่คุณต้องห้ามใจตัวเองให้ได้ สิ่งสุดท้ายที่คุณต้องการคือเสียงรบกวน ความตื่นเต้น และปฏิสัมพันธ์ทางสังคมที่คุณไม่อยากมีส่วนร่วม ลองเข้าไปในห้องนอน ออฟฟิศส่วนตัว หรือห้องใต้หลังคาแล้วปิดประตู คุณอาจจะปิดโทรศัพท์มือถือและคอมพิวเตอร์ด้วยก็ได้ วิธีนี้จะลดโอกาสที่คุณจะทำอะไรหุนหันพลันแล่นและขาดการไตร่ตรอง หลังจากที่คุณทำเรื่องสำคัญพลาด คุณอาจจะหายใจสั้น ตื้น และไม่รู้ตัวจากทางหน้าอกของคุณ พยายามเปลี่ยนมาจดจ่ออยู่กับการหายใจเข้าออกยาวๆ ลึกๆ และมีสติรู้ตัวจากกะบังลมและท้อง ในทางปฏิบัติวิธีนี้จะรู้สึกเหมือนว่าคุณหายใจจากท้องมากกว่าคอ  การจดจ่อไปที่การหายใจลึกๆ จะลดระดับความเครียด ทำให้หัวใจเต้นช้าลง และเพิ่มออกซิเจนเข้าสู่ระบบร่างกายได้มากขึ้น คนเราหายใจด้วยวิธีนี้มาหลายพันปีผ่านการฝึกโยคะและการทำสมาธิ ซึ่งได้รับการพิสูจน์ทางวิทยาศาสตร์แล้วว่าช่วยลดความเครียดและความวิตกกังวลได้เป็นอย่างดี อย่าปล่อยให้ความคิดของคุณกลับไปยังช่วงเวลาที่คุณทำผิดพลาด อย่าให้ความคิดวิ่งไปที่ผลลัพธ์ในอนาคตจากความผิดพลาดที่คุณก่อ การมีสติรู้ตัวคือการอยู่กับปัจจุบัน อยู่กับสภาพแวดล้อมรอบข้างในขณะนั้น และร่างกายของคุณเอง รับรู้ได้ถึงเสียงของตัวเอง อุณหภูมิ สิ่งที่คุณได้กลิ่นหรือรู้สึก การทำเช่นนี้จะช่วยให้คุณรู้สึกผ่อนคลาย
ปรับมุมมอง. ขอกำลังใจจากเพื่อนๆ และครอบครัว. ขอโทษถ้าจำเป็น. ให้อภัยตัวเอง. วางแผนใหม่. แสดงความโกรธอย่างสงบ. ถ้าอยากร้องไห้ให้ร้องออกมา. หัวเราะให้กับความผิดพลาด. เขียนรายการความผิดพลาดและพยายามหาทางแก้ไข. พยายามอย่าต่อว่าตัวเอง. หยุดพักสัก 2-3 ชั่วโมง. ปลีกตัวออกมาอยู่ที่เงียบๆ คนเดียว. จดจ่ออยู่ที่ลมหายใจ. พยายามตั้งสติ.
https://www.wikihow.com/Calm-Down-After-Messing-up-Something-Important https://www.wikihow.com/Calm-Down-After-Messing-up-Something-Important https://www.wikihow.com/Calm-Down-After-Messing-up-Something-Important
Moving Forward Working Through Your Emotions Taking a Pause